
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 419 

27 Απριλίου 1993 


ΠΕΡΙΕΧΟΜΕΝΑ 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αναστολή χορήγησης οικοδομικών αδειών στην εκτός 
σχεδίου περιοχή του Δήμου ΚουφαλΙων (Ν. Θεσσα¬ 
λονίκης). 1 

Επανακαθορισμός ορίων, κατηγοριοποίηση και καθορι¬ 
σμός όρων και περιορισμών δόμησης του Οικισμού 
«Αγ. Γεωργίου» Αργυράδων Ν. Κερκύρας. 2 


ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 58779/2447 (1) 

Αναστολή χορήγησης οικοδομικών αδειών στην εκτός 
σχεδίου περιοχή του Δήμου ΚουφαλΙων (Ν. Θεσσαλονί¬ 
κης). 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του άρθρου 8 του από 17.7.1923 Ν.Δ/ 
τος «περί σχεδίων πόλεων κ.λπ.» (ΦΕΚ 228/τ.Α'), όπως 
μεταγενέστερα τροποποιήθηκαν και συμπληρώθηκαν. 

2. Τις διατάξεις της παρ. 1 (εδ. ιδ ) του άρθρου 23 του Ν. 
1558/85 «Κυβέρνηση και Κυβερνητικά Όργανα» (ΦΕΚ 
137/τ.Α). 

3. Τις διατάξεις του άρθρου 12 (παρ. 5) του Ν. 1647/ 
1986 «Οργανισμός Κτηματολογίου και Χαρτογραφήσεων 
Ελλάδας (ΟΚΧΕ) και άλλες σχετικές διατάξεις» (ΦΕΚ 
141/τ.Α). 

4. Τις διατάξεις του άρθρου 4 της 75724/1151/ 
30.12.1983 κοινής απόφασης των Υπουργών Προεδρίας 


της Κυβερνήσεως και Χωροταξίας Οικισμού και Περιβάλ¬ 
λοντος (ΦΕΚ 767/τ.Β’). 

5. Την 233/1992 γνωμοδότηση του Δημ. Συμβουλίου 
ΚουφαλΙων (Ν. Θεσσαλονίκης). 

6. Την 850/47η συν./15.12.1992 γνωμοδότηση του 
Συμβουλίου Χωροταξίας Οικισμού και Περιβάλλοντος Νο¬ 
μού Θεσσαλονίκης. 

7. Τις διατάξεις του άρθρου 29Α του Ν. 1558/1985 
όπως αυτό προστέθηκε με το άρθρο 27 του Ν. 2081/92 
(ΦΕΚ 154/τ.Α') και το γεγονός ότι από τις διατάξεις αυτής 
της απόφασης δεν προκαλεΐται δαπάνη σε βάρος του κρα¬ 
τικού προϋπολογισμού και ειδικότερα του οικείου Ο.Τ. Α. 

8. Το γεγονός ότι προωθείται η μελέτη ένταξης περιο¬ 
χής στο σχέδιο. 

9. Την υπ’ αριθ. Υ.1958/1992 κοινή απόφαση του Πρω¬ 
θυπουργού και του Υπουργού Περιβάλλοντος, Χωροτα¬ 
ξίας και Δημοσίων Έργων, για τη μεταβίβαση αρμοδιοτή¬ 
των, αποφασίζουμε: 

1. Αναστέλλεται για ένα (1) έτος η χορήγηση οικοδομι¬ 
κών αδειών στην εκτός του εγκεκριμένου ρυμοτομικού 
σχεδίου περιοχή του Δήμου ΚουφαλΙων (Ν. Θεσσαλονί¬ 
κης), στην οποία είχε επιβληθεί αναστολή με την 56044/ 
2216/26.4.91 απόφαση Υπουργού ΠΕ.ΧΩ.Δ.Ε. (ΦΕΚ 
260/τ.Δ’), όπως φαίνεται με μπλέ γραμμή και με στοιχεία 
Α, Β, Γ, Δ, Ε, Ζ, Η, θ, I, Κ, Λ, Μ, Ν, Ξ, Ο, Π, Α, στο σχετικό 
πρωτότυπο διάγραμμα σε κλίμακα 1:2.000 που θεωρή¬ 
θηκε από τον προϊστάμενο της Δ/νσης Τοπογραφικών 
Εφαρμογών και που αντίτυπό του σε φωτοσμίκρυνση δη¬ 
μοσιεύεται με την παρούσα απόφαση. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Αθήνα, 7 Απριλίου 1993 

Ο ΥΦΥΠΟΥΡΓΟΣ 

ΧΡΗΣΤΟΣ ΚΑΤΣΙΠΑΝΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. ΤΓΊ/οικ. 3339 (2) 

Επανακαθορισμός ορίων, κατηγοριοποίηση και καθορι¬ 
σμός όρων και περιορισμών δόμησης του Οικισμού «Αγ. 

Γεωργίου» Αργυράδων Ν. Κερκύρας. 

Ο ΝΟΜΑΡΧΗΣ ΚΕΡΚΥΡΑΣ 
Έχοντας υπόψη: 

1. Τις διατάξεις του από 24.4.1985 Π.Δ. (ΦΕΚ 181 Δ/ 
3.5.85) «τρόπος καθορισμού ορίων οικισμών της Χώρας, 
μέχρι 2000 κατοίκους και κατηγορίες αυτών και καθορι¬ 
σμέ^ όρων και περιορισμών δόμησης», όπως αυτές ισχύ¬ 
ουν σήμερα. 

2. Την υπαριθ. ΤΠ/4460/7.7.86 απόφασής μας. 

3. Τις προτάσεις των ιδιωτών μελετητών Μηχανικών, 
στους οποίους ανατέθηκε σχετική μελέτη στα πλαίσια του 
Προγράμματος των ανοικτών πόλεων, που αφορούν στον 
προσδιορισμό των ορίων του υπόψη οικισμού. 

4. Τα πληθυσμιακά στοιχεία των δύο τελευταίων απο- 
γραφών του κράτους της ΕΣΥΕ. 

5. Τις ιδιαιτερότητες που παρουσιάζει ο οικισμός. 

6. Την υπαρ. 7/8.2.93 απόφαση του Κοινοτικού Συμ¬ 
βουλίου Αργυράδων. 

7. Την γνώμη του Συμβουλίου ΧΟΠ Ν. Κερκύρας διατυ¬ 
πωμένη στο Πρακτικό 6/92 θέμα 3ο στις 30.3.1993. 

8. Την Γ4δ/1903/8.2.88 (ΦΕΚ 142/15.3.88 τ.Β') από¬ 
φαση Υπουργού Προεδρίας της Κυβερνήσεως και Αναπλ. 
Υπουργού ΠΕ.ΧΩ.Δ.Ε. 

9. Το υπαρ. ΤΠ/8476/92/18.1.93 έγγραφο της πολεο¬ 
δομίας Κερκύρας, αποφασίζουμε: 

1. Όριο Οικισμού: 

Επανακαθορίζουμε τα όρια του οικισμού Αγίου Γεωρ¬ 
γίου Αργυράδων από 1 έως 93, όπως φαίνεται στο σχεδιά¬ 
γραμμα σε κλίμακα 1:5.000 και που αποτελεί αναπόσπα¬ 
στο τμήμα της απόφασης αυτής και που συντάχθηκαν βά¬ 
σει στοιχείων χαρτών με επιτόπια συμπλήρωση. 

2) Όροι δόμησης 

Α) Αρτιότητα: Άρτια και οίκδομήσιμα θεωρούνται τα οι¬ 
κόπεδα εντός των παραπάνω ορίων του οικισμού τα οποία 
έχουν ελάχιστο εμβαδόν 2.000 τ.μ. για το διάσπαρτο 
τμήμα και 1.000 τ.μ. για το συνεκτικό τμήμα. 

Β. Κατά παρέκκλιση εντός των ορίων του Οικισμού θε¬ 
ωρούνται άρτια και οικοδομήσιμα τα οικόπεδα με όποιο 


εμβαδόν είχαν στις 3.5.1985, ημέρα δημοσίευσης του 
από 24.4.1985 Π.Δ/τος. 

Γ) 1. Πριν από οποιαδήποτε κατάτμηση οικοπέδων 
εντός των ορίων του οικισμού θα πρέπει να θεωρείται το* 
σχετικό τοπογραφικό διάγραμμα από το Τμήμα Πολεοδο¬ 
μίας και Πολεοδομικών Εφαρμογών Νομαρχίας, ώστε να 
εξασφαλίζεται η συνέχεια των υπαρχόντων κοινόχρηστων 
χώρων και η δημιουργία νέων κοινοχρήστων χώρων, σύμ¬ 
φωνα με τα οριζόμενα στις διατάξεις της παρ. 1 του άρ¬ 
θρου 6 του από 24.4.85 Π.Δ/τος και στις τροποποιήσεις 
του άρθρου 8 του Π.Δ/τος 14.2.87. 

2. Κάθε οικόπεδο παραθαλάσσιο πριν τη χορήγηση της 
αδείας της οικοδομής πρέπει με συμβολαιογραφική 
πράξη να παραχωρεί στην κοινότητα λωρίδα πλάτους 2,50 
μ. ώστε να είναι εύκολη η προσπέλαση των πολιτών στη 
θάλασσα. 

Για να είναι οικοδομήσιμο ένα οικόπεδο πρέπει να έχει 
πρόσωπο σε κοινόχρηστο χώρο πλάτους 6 μέτρων. 

Ε) α. Στις οικοδομές θα τίθεται υποχρεωτική στέγη με 
κεραμύδια φαιού χρώματος. 

β. Κατά τα λοιπά ισχύουν τα οριζόμενα και οι Γενικοί 
όροι δόμησης που προβλέπονται στο από 24.4.85 Π.Δ/ 
γμα (ΦΕΚ 181/3.5.85 τ.Δ'). 

3. Ο οικισμός Αγ. Γεωργίου κατατάσσεται στις εξής κα¬ 
τηγορίες. 

Α. θέση στο χώρο: Παραλιακός - Τουριστικός 

Β. Βαθμός προστασίας: Αδιάφορος 

Γ. Δυναμικότητα: Δυναμικός 

Δ. Βαθμός διασποράς: Διάσπαρτος 

Ε. Μέγεθος: Μεγάλος 

4. Ακροτελεύτιο Άρθρο (Κάλυψη δαπάνης) 

Από τις διατάξεις αυτής της απόφασης δεν προκάλείται 
δαπάνη σε βάρος του προϋπολογισμού της Κοινότητας 
Αργυράδων ή του Ελλ. Δημοσίου ή οιουδήποτε Νομικού 
προσώπου του Δημοσίου. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κέρκυρα, 15 Απριλίου 1993 

Ο Νομάρχης 
ΘΕΟΦΙΛΟΣ ΒΑΣΙΛΕΙΟΥ 

